Video: Buffel help ŉ skilpadSkermgreep uit die video ŉ Video wat wys hoe ŉ buffel ŉ skilpad help, is baie gewild op sosiale media. Dit is nie net mense wat emosie of sorg vir ander wys nie – diere het ook soms ŉ goeie band met ander en sorg vir mekaar. Só voorval is op video verfilm en die video maak groot opslae. ŉ Skilpad lê op sy rug en ŉ buffel doen alles in sy vermoë om die skilpad weer op sy pote om te keer. Die video is reeds op 20 Junie deur Dogs and Wild Animals op Instagram gedeel, maar dit het onlangs eers gewildheid bereik. Meer as 5,7 miljoen mense het reeds op die “hou van”-knoppie geklik. “Dis soos ‘ek het jou, jy kan dit doen’,” skryf een gebruiker in die kommentaar. “Hy lyk so trots op homself!” skryf ŉ ander. “Diere wys menslikheid, selfs wanneer ons dit nie doen nie,” skryf nog ŉ persoon. Dit is nie duidelik waar die video verfilm is nie, maar toeskouers juig ná die buffel se hulp. A post shared by Dogs & Wild Animals ???? (@last_dog_pack)